नई दिल्ली। पेट्रोल-डीजल की लगातार बढ़ती कीमतों से आम आदमी परेशान हैं। इस बीच तेल के दाम में बुधवार को एक पैसे की कटौती की गई। हालांकि इस कटौती की जमकर आलोचना हो रही है। कांग्रेस अध्यक्ष राहुल गांधी ने तेल के दाम में की गई एक पैसे की कटौती पर प्रधानमंत्री नरेंद्र मोदी पर निशाना साधा। राहुल गांधी ने ट्वीट कर पेट्रोल-डीजल पर एक पैसे की कटौती को बचकाना करार दिया। उन्होंने ये भी कहा कि मेरी ओर से दिए गए फ्यूल चैलेंज का ये जवाब ठीक नहीं है।